turjo4nis/wikipedia-bn-dump-20250701 huggingface dataset:
তরমুজ (ফিলিস্তিনি প্রতীক)

তরমুজ (দক্ষিণ লেভান্টাইন আরবি: بطيخ, রোমানাইজড: baṭṭīkh) ফিলিস্তিনি ভূখণ্ডে ইসরায়েলের দখলদারিত্বের বিরুদ্ধে ফিলিস্তিনিদের সংগ্রামের প্রতিচ্ছবি হিসেবে ব্যবহৃত একটি প্রতীক।

উৎস 
প্যান আরব রঙে (লাল, সবুজ, সাদা এবং কালো) রঙিন ফিলিস্তিনের পতাকা ইসরায়েলে কিছু নির্দিষ্ট পরিস্থিতিতে নিষিদ্ধ হওয়ার ফলে স্থানীয়ভাবে উৎপাদিত এবং একই রঙের তরমুজ ফিলিস্তিনি প্রতীক হিসেবে দীর্ঘ সময় ধরে বিকল্প হিসেবে ব্যবহৃত হয়ে আসছে। ১৯৬৭ সালের ছয় দিনের যুদ্ধের পর, ইসরায়েল গাজা উপত্যকা এবং পশ্চিম তীরে ফিলিস্তিনি পতাকা এবং এর রঙ প্রদর্শন নিষিদ্ধ করে। তখন কেউ এই পতাকা প্রদর্শন করলে ইসরায়েলি সেনাবাহিনী তাদের গ্রেফতার করত।

১৯৮০ সালে ইসরায়েলি প্রতিরক্ষা বাহিনী রামাল্লাহতে একটি আর্ট গ্যালারি বন্ধ করে দেয়। প্রদর্শনী আয়োজকদের আইডিএফ জানায় যে নিয়ম অনুযায়ী ফিলিস্তিনিদের লাল, সবুজ, কালো এবং সাদা রঙ প্রদর্শন করা নিষিদ্ধ। তরমুজও সেই ধরণের শিল্পকর্মের একটি, যা ইসরায়েলি সেনাবাহিনীর নিয়মের লঙ্ঘন হিসেবে গণ্য হয়েছিল।

১৯৯৩ সালে অসলো চুক্তির অংশ হিসেবে ইসরায়েল ফিলিস্তিনি পতাকার উপর থেকে নিষেধাজ্ঞা তুলে নেয়। সেই সময়, দ্য নিউ ইয়র্ক টাইমস জানায় যে অতীতে "তরমুজের টুকরো বহন করার জন্য তরুণদের গ্রেফতার করা হয়েছিল," তবে ফিলিস্তিনি শিল্পী সুলেইমান মনসুর এই দাবির সত্যতা নিয়ে সন্দেহ প্রকাশ করেছেন। পরে নিবন্ধে সম্পাদকীয় নোটে বলা হয়, "পরিস্থিতির অস্পষ্টতা বিবেচনায়, দ্য টাইমসের হয় এই গল্পটি বাদ দেওয়া উচিত ছিল বা স্পষ্ট করা উচিত ছিল যে রিপোর্টটি নিশ্চিত নয়।" যদিও মনসুর তরমুজ নিয়ে একটি প্রাথমিক আলোচনার কথা শুনেছেন, তিনি ২০০৭ সালের আগে তরমুজকে ফিলিস্তিনি প্রতীকে পরিণত করার কোনো উদাহরণ দেখেননি। তখন খালেদ হোরানি "সাবজেক্টিভ অ্যাটলাস অফ প্যালেস্টাইন" প্রকল্পের জন্য একটি ছবি তৈরি করেছিলেন।

তরমুজ ব্যবহার করেছেন এমন অন্যান্য শিল্পীদের মধ্যে রয়েছেন সারাহ হাতাহেত, সামি বুখারি, আয়া মোবাইদিন এবং বিসান আরাফাত।

পুনঃআবির্ভাব 
২০২৩ সালে ইসরায়েলের জাতীয় নিরাপত্তা মন্ত্রণালয় জনসম্মুখে ফিলিস্তিনি পতাকা প্রদর্শন নিষিদ্ধ করে। এর প্রতিক্রিয়ায়, অনেক ইসরায়েলি তাদের গাড়ি বা বস্তুতে তরমুজের স্টিকার লাগায়, যার ওপর লেখা ছিল "এটি ফিলিস্তিনি পতাকা নয়।"

২০২৩ সালে ইসরায়েল-হামাস যুদ্ধ শুরু হওয়ার পর থেকে এই তরমুজের প্রতীকটি নতুন করে জনপ্রিয়তা পায়। সামাজিক যোগাযোগমাধ্যমে ফিলিস্তিনের প্রতি সমর্থন জানাতে অনেকে এটি ব্যবহার করতে থাকেন। সরাসরি ফিলিস্তিনি পতাকা বা ফিলিস্তিনি প্রতীক ব্যবহার করলে বাঁধা বা ব্যানের শিকার হতে পারে এমন প্ল্যাটফর্মে ফিলিস্তিনের প্রতি সমর্থন জানানে ব্যবহারকারীগণ তরমুজ প্রতিকটি ব্যবহার করেন।

চিত্রশালা

তথ্যসূত্র

বহিঃসংযোগ 
 

ফিলিস্তিনের সংস্কৃতি
ফিলিস্তিনের জাতীয় প্রতীক
রাজনৈতিক প্রতীক
তরমুজ
নাম সু-হিয়ন

নাম সু-হিয়ন (; জন্ম: ২৭ জানুয়ারি ২০০৫) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০২৪ সালে অসিক্রীড়ায় অভিষেক করা সু-হিয়ন দক্ষিণ কোরিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ১টি স্বর্ণ পদকসহ সর্বমোট ২টি পদক জয়লাভ করেছেন।

প্রারম্ভিক জীবন
নাম সু-হিয়ন ২০০৫ সালের ২৭শে জানুয়ারি তারিখে দক্ষিণ কোরিয়ার সুনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
সু-হিয়ন দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৪৪টি ১০ পয়েন্ট অর্জন করে সর্বমোট ৬৮৮ পয়েন্ট নিয়ে তিনি ২য় স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬৩তম স্থান অধিকারী মিশরের জানা আলির মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লিজা বারবেলাঁর বিরুদ্ধে ৬–০ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিলেন, যেখানে তিনি দক্ষিণ কোরিয়ার লিম সি-হিয়নের কাছে পরাজিত হয়ে রৌপ্য পদক জয়লাভ করেছেন।

এছাড়াও তিনি জন হুন-ইয়ং এবং লিম সি-হিয়নের সাথে দক্ষিণ কোরীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২৩টি ১০ পয়েন্ট অর্জন করে সর্বমোট ২০৪৬ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা চীনা তাইপেইকে ৬–২ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে নেদারল্যান্ডসের বিরুদ্ধে ৫–৪ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা চীনকে পরাজিত করে স্বর্ণ পদক জয়লাভ করেছে।

তথ্যসূত্র

বহিঃসংযোগ

 

২০০৫-এ জন্ম
জীবিত ব্যক্তি
দক্ষিণ কোরীয় মহিলা তীরন্দাজ
দক্ষিণ কোরিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
তীরন্দাজীতে অলিম্পিক পদক বিজয়ী
অলিম্পিক রৌপ্যপদক বিজয়ী দক্ষিণ কোরীয়
২০২৪ গ্রীষ্মকালীন অলিম্পিকের পদক বিজয়ী
অলিম্পিক স্বর্ণপদক বিজয়ী দক্ষিণ কোরীয়
ইয়াং শিয়াওলেই

ইয়াং শিয়াওলেই (; জন্ম: ২৮ জুন ২০০০) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

শিয়াওলেই চীনের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।

প্রারম্ভিক জীবন 
ইয়াং শিয়াওলেই ২০০০ সালের ২৮শে জুন তারিখে চীনের চিয়াংসুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
শিয়াওলেই চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭৩ পয়েন্ট নিয়ে তিনি ৩য় স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬২তম স্থান অধিকারী তুরস্কের রিহাব আল ওয়ালিদের মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লিজা বারবেলাঁর কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি আন ছিশুয়ান এবং লি চিয়ামানের সাথে চীনা দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৬টি ১০ পয়েন্ট অর্জন করে সর্বমোট ১৯৯৬ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইন্দোনেশিয়াকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে মেক্সিকোর বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।

অন্যদিকে তিনি এবং ওয়াং ইয়ান একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৮ পয়েন্ট নিয়ে ৪র্থ স্থান অধিকার করেছিল। অতঃপর ১৬ দলের পর্বে স্পেনের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ 

 

২০০০-এ জন্ম
জীবিত ব্যক্তি
চীনা মহিলা তীরন্দাজ
চীনের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০২৪ গ্রীষ্মকালীন অলিম্পিকের পদক বিজয়ী
অলিম্পিক রৌপ্যপদক বিজয়ী চীনা
তীরন্দাজীতে অলিম্পিক পদক বিজয়ী
কেসি কোফহোল্ড

কেসি কোফহোল্ড (; জন্ম: ৬ মার্চ ২০০৪) হলেন একজন মার্কিন তীরন্দাজ, যিনি মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

কোফহোল্ড মার্কিন যুক্তরাষ্ট্রের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।

প্রারম্ভিক জীবন
কেসি কোফহোল্ড ২০০৪ সালের ৬ই মার্চ তারিখে মার্কিন যুক্তরাষ্ট্রের পেনসিলভেনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
কোফহোল্ড মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৭২ পয়েন্ট নিয়ে তিনি ৪র্থ স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬১তম স্থান অধিকারী গিনির ফাতুমাতা সিলার মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে লেই চেন-ইংয়ের কাছে ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি ক্যাটালিনা জিনোরিয়েগা এবং জেনিফার মুসিনো-ফের্নান্দেসের সাথে মার্কিন দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭১টি ১০ পয়েন্ট অর্জন করে সর্বমোট ১৯৪৫ পয়েন্ট নিয়ে ৮ম স্থান অধিকার করেছিল। অতঃপর প্রাথমিক পর্বে তারা চীনা তাইপেইয়ের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

অন্যদিকে তিনি এবং ব্র্যাডি এলিসন একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৯ পয়েন্ট নিয়ে ৩য় স্থান অধিকার করেছিল। অতঃপর সেমি-ফাইনালে জার্মানির কাছে ৫–৩ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা ভারতকে পরাজিত করে ব্রোঞ্জ পদক জয়লাভ করেছে।

তথ্যসূত্র

বহিঃসংযোগ

 

২০০৪-এ জন্ম
জীবিত ব্যক্তি
মার্কিন মহিলা তীরন্দাজ
মার্কিন যুক্তরাষ্ট্রের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
বিশ্ব তীরন্দাজী চ্যাম্পিয়নশিপের পদক বিজয়ী
২০২৪ গ্রীষ্মকালীন অলিম্পিকের পদক বিজয়ী
টেক্সাস এ অ্যান্ড এম বিশ্ববিদ্যালয়ের প্রাক্তন শিক্ষার্থী
২০২৩ প্যান আমেরিকান গেমসের তীরন্দাজ
২০১৯ প্যান আমেরিকান গেমসের তীরন্দাজ
২১শ শতাব্দীর মার্কিন মহিলা ক্রীড়াবিদ
এলিফ বেরা গোক্কির

এলিফ বেরা গোক্কির (; জন্ম: ১১ নভেম্বর ২০০৭; এলিফ গোক্কির নামে সুপরিচিত) হলেন একজন তুর্কি তীরন্দাজ, যিনি তুরস্কের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০২৩ সালে তীরন্দাজীতে অভিষেক করা গোক্কির তুরস্কের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
এলিফ বেরা গোক্কির ২০০৭ সালের ১১ই নভেম্বর তারিখে তুরস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
গোক্কির তুরস্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩১টি ১০ পয়েন্ট অর্জন করে সর্বমোট ৬৭১ পয়েন্ট নিয়ে তিনি ৫ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৬০তম স্থান অধিকারী মালয়েশিয়ার নুরুল ফাজিলের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে জন হুন-ইয়ংয়ের কাছে ৬–২ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

অন্যদিকে তিনি এবং মেতে গাজোজ একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৮টি ১০ পয়েন্ট অর্জন করে সর্বমোট ১৩৪৭ পয়েন্ট নিয়ে ৬ষ্ঠ স্থান অধিকার করেছিল। অতঃপর ১৬ দলের পর্বে জাপানের কাছে ৫–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ 

 

২০০৭-এ জন্ম
জীবিত ব্যক্তি
তুর্কি মহিলা তীরন্দাজ
তুরস্কের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
সিভিক ভলান্টিয়ার

সিভিক ভলান্টিয়ার (), সংক্ষেপে সিভি (), ভারতের পশ্চিমবঙ্গ রাজ্যের একটি আইন প্রয়োগকারী বাহিনী। ২০১৩ সালে পশ্চিমবঙ্গ পুলিশকে সাহায্য করার জন্য এই বাহিনী গঠন করা হয়েছিল। তখন এর নাম সিভিক পুলিশ ভলান্টিয়ার () ছিল। পরে বিবিধ বিতর্কের জন্য ২০১৪ সালে বাহিনীর নাম থেকে "পুলিশ" কথাটি বাদ দেওয়া হয়। মূলত যান চলাচল নিয়ন্ত্রণ ও মেলা-পার্বণে ভিড় সামলানো এদের দায়িত্ব।

ইতিহাস
পশ্চিমবঙ্গের মুখ্যমন্ত্রী দপ্তরের ওয়েবসাইট অনুযায়ী, পশ্চিমবঙ্গ পুলিশে পর্যাপ্ত কর্মচারী না থাকার জন্য ২০১৩ সালে রাজ্যে ৪০,০০০ পুলিশ এবং ১,৩০,০০০ সিভিক পুলিশ ভলান্টিয়ার নিয়োগের সিদ্ধান্ত নেওয়া হয়। কিন্তু বাহিনীর নামে "পুলিশ" শব্দটি থাকায় বিভিন্ন মহলে, এমনকি পুলিশ মহলেও আলোচনা হয়েছিল। পরে ২০১৪ সালের মাঝামাঝি সময়ে বাহিনীর নাম থেকে "পুলিশ" কথাটি বাদ দেওয়া হয় এবং তার নাম "সিভিক ভলান্টিয়ার" রাখা হয়। তবে এখনও এই বাহিনী "সিভিক পুলিশ" নামে জনপ্রিয়।

সংগঠন ও এখতিয়ার
স্বরাষ্ট্র ও পার্বত্য বিষয়ক দপ্তর পুলিশের সহকারী হিসাবে চুক্তির ভিত্তিতে সিভিক ভলান্টিয়ারদের নিয়োগ করে, এবং ছয়মাস অন্তর এই চুক্তির পুনর্নবীকরণ হওয়ার কথা। জেলা স্তরে কমিটি তৈরি করে সিভিক পুলিশ ভলান্টিয়ার নিয়োগ করা হয়। রাজ্য সরকারের নিয়মবিধি অনুযায়ী, কেবল ২০ থেকে ৬০ বছরের বয়সীরা সিভিক ভলান্টিয়ার পদের জন্য আবেদন করতে পারে। প্রথমদিকে শিক্ষাগত যোগ্যতা মাধ্যমিক থাকলেও পরে সেটা কমিয়ে অষ্টম শ্রেণি উত্তীর্ণতে করা হয়েছিল।

কলকাতা পুলিশের তরফে একটি বিজ্ঞপ্তিতে সিভিক ভলান্টিয়ারদের এখতিয়ার প্রকাশ করা হয়েছিল। এর আগে পশ্চিমবঙ্গ পুলিশ দ্বারা প্রকাশিত নির্দেশিকাতেও অনুরূপ এখতিয়ারের কথা বলা হয়েছে। সেই অনুযায়ী সিভিক ভলান্টিয়াররা নিম্নলিখিত জায়গায় পুলিশবাহিনীর সাহায্য করতে পারবে:
 যান চলাচল নিয়ন্ত্রণের কাজে
 বড় উৎসবের সময়
 শহরের কোথাও বেআইনিভাবে যানবাহন রাখা থাকলে তার মোকাবিলার সময়
 জনগণের সুরক্ষা সুনিশ্চিত করার কাজে
 সাধারণ মানুষের সাহায্যের জন্য কোনো কাজে

সমালোচনা
বিভিন্ন বিষয়ে সিভিক ভলান্টিয়াররা সমালোচিত হয়েছে। তিন সপ্তাহের মৌলিক প্রশিক্ষণ এবং শিক্ষাগত যোগ্যতা অষ্টম শ্রেণি উত্তীর্ণের জন্য অবসরপ্রাপ্ত পুলিশ আধিকারিকরা সিভিক ভলান্টিয়ারদের নিয়োগ প্রক্রিয়া নিয়ে সমালোচনা করেছে। একজন প্রাক্তন আইপিএস আধিকারিকের মতে, অস্থায়ী বন্দোবস্ত হিসাবে সিভিক ভলান্টিয়াররা রাজ্য পুলিশের দীর্ঘমেয়াদী পদশূন্যতার সমস্যাকে সমাধান করতে পারেনি, এবং যোগ্যতার জায়গায় মূলত নেতাদের সুপারিশ অনুযায়ী সিভিক ভলান্টিয়ারদের নিয়োগ করা হয়। তিনি এটাও বলেছেন যে যেখানে একজন পুলিশ আধিকারিককে কড়া প্রশিক্ষণের মধ্যে যেতে হয়, সেখানে সিভিক ভলান্টিয়ারদের তিন সপ্তাহের মৌলিক প্রশিক্ষণ দেওয়া হয়। সিভিক ভলান্টিয়াররা প্রায় সবাই বাইকে "" লেখে।

২০২৩ সালের মার্চ মাসে কলকাতা উচ্চ আদালতের বিচারপতি রাজশেখর মান্থা পশ্চিমবঙ্গ পুলিশকে একটি নির্দেশ দিয়েছিলেন। সেই নির্দেশ অনুযায়ী, সিভিক ভলান্টিয়াররা আইনশৃঙ্খলা রক্ষার কোনো দায়িত্বগ্রহণ করতে পারবে না। এর ফলে রাজ্য পুলিশ তাদের জন্য একটি নির্দেশিকা জারি করেছিল।

তথ্যসূত্র

পশ্চিমবঙ্গ সরকার
ভারতের আইন প্রয়োগকারী সংস্থা
হরিণী অমরসূর্য

হরিণী অমরসূর্য (জন্মঃ ৬ মার্চ ১৯৭০) শ্রীলঙ্কার একজন রাজনীতিবিদ, তিনি ২০২৪ সালের ২৪শে সেপ্টেম্বর তারিখ থেকে শ্রীলঙ্কার প্রধানমন্ত্রী হিসেবে দায়িত্ব পালন করছেন।

ব্যক্তিগত মতাদর্শের ক্ষেত্রে হরিণী একজন উদারপন্থী মানুষ, তিনি শ্রীলঙ্কায় নারী অধিকার, যুব অধিকার, লিঙ্গ অসমতা নিয়ে গবেষণা করেছেন। তার জন্ম হয়েছিলো গালেতে, তিনি পড়াশোনা করেছেন ভারতের হিন্দু কলেজ এবং দিল্লি বিশ্ববিদ্যালয়ে, এছাড়াও তিনি অস্ট্রেলিয়ার একটি বিশ্ববিদ্যালয় এবং যুক্তরাজ্যের এডিনবরা বিশ্ববিদ্যালয়েও পড়েছেন।

তথ্যসূত্র

শ্রীলঙ্কান রাজনীতিবিদ
১৯৭০-এ জন্ম
জীবিত ব্যক্তি
শ্রীলঙ্কার প্রধানমন্ত্রী
সিংহলি ব্যক্তি
সান্যাল

সান্যাল একটি স্থানীয় বাঙালি পদবী যা   সাধারণত বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যের বাঙালি হিন্দুদের মধ্যে পাওয়া যায়। সান্যালরা বাঙালি ব্রাহ্মণ সম্প্রদায়ের বরেন্দ্র শ্রেণীর অন্তর্ভুক্ত।

উল্লেখযোগ্য ব্যক্তি 
 পাহাড়ী সান্যাল - চলচ্চিত্র অভিনেতা।
 কানু সান্যাল - ভারতীয় রাজনীতিবিদ।
 শচীন্দ্রনাথ সান্যাল - বাঙালি বিপ্লবী।
 নলিনাক্ষ সান্যাল - ভারতীয় রাজনীতিবিদ এবং অর্থনীতিবিদ।
 শতরূপা সান্যাল - ভারতীয় চলচ্চিত্র পরিচালিকা।
 তরুণ সান্যাল - কবি ও সম্পাদক।
 নারায়ণ সান্যাল - বাঙালি সাহিত্যিক ও পুর প্রকৌশলী।
 সুনন্দ সান্যাল - শিক্ষাবিদ, প্রাবন্ধিক, সমাজসেবী।
 হিতেশরঞ্জন সান্যাল - লেখক ও গবেষক।
 রামব্রহ্ম সান্যাল - চিড়িয়াখানার অধীক্ষক।
 সুধীরনাথ সান্যাল - বিজ্ঞানী ও চিকিৎসক।
 ত্রৈলোক্যনাথ সান্যাল - লেখক ও গীতিকার।
 ঋত্বিক সান্যাল - শাস্ত্রীয় সংগীতশিল্পী।
 নারায়ণ সান্যাল - মাওবাদী নেতা।
 প্রবোধকুমার সান্যাল - সাহিত্যিক, সাংবাদিক ও পরিব্রাজক।
 রামতারণ সান্যাল - সংগীতাচার্য ও মঞ্চাভিনেতা।
 অবন্তীকুমার সান্যাল - অনুবাদক ও গবেষক।
 মিরা সান্যাল - ভারতীয় ব্যাংকার এবং রাজনীতিবিদ।
 চারুচন্দ্র সান্যাল - চিকিৎসক, রাজনীতিবিদ, সমাজবিজ্ঞানী ও লোকসংস্কৃতিবিদ।
 সুমিতা সান্যাল - ভারতীয় অভিনেত্রী।
 দীপ্তেন্দ্রকুমার সান্যাল - সাহিত্যিক ও সম্পাদক।
 ভবেশচন্দ্র সান্যাল - চিত্রশিল্পী, ভাস্কর।
 কৃষ্ণজীবন সান্যাল - বিপ্লবী।
 মানিক সান্যাল - ভারতীয় রাজনীতিবিদ।
 চন্দন রায় সান্যাল - চলচ্চিত্র অভিনেতা।

তথ্যসূত্র 

ভারতীয় পদবি
পদবিসমূহ
বাঙালি হিন্দু উপাধি
ডিয়ানান্ডা খোইরুনিসা

ডিয়ানান্ডা খোইরুনিসা (; জন্ম: ১৬ মার্চ ১৯৯৭) হলেন একজন ইন্দোনেশীয় তীরন্দাজ, যিনি ইন্দোনেশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৩ সালে তীরন্দাজীতে অভিষেক করা খোইরুনিসা ইন্দোনেশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
ডিয়ানান্ডা খোইরুনিসা ১৯৯৭ সালের ১৬ই মার্চ তারিখে ইন্দোনেশিয়ার পূর্ব জাভায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
খোইরুনিসা ইন্দোনেশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৭০ পয়েন্ট নিয়ে তিনি ৬ষ্ঠ স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৯তম স্থান অধিকারী নেদারল্যান্ডসের লাউরা ভান ডের ভিনকেলের মুখোমুখি হয়েছিলেন, যেখানে তিনি ৭–১ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে লিজা বারবেলাঁর কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি সিফা নুরাফিফাহ কামাল এবং রেজা অক্তাভিয়ার সাথে ইন্দোনেশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৭৫টি ১০ পয়েন্ট অর্জন করে সর্বমোট ১৯৬০ পয়েন্ট নিয়ে ৭ম স্থান অধিকার করেছিল। অতঃপর প্রাথমিক পর্বে তারা মালয়েশিয়াকে ৫–৩ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে কোয়ার্টার-ফাইনালে চীনের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

অন্যদিকে তিনি এবং আরিফ দুই আঙ্গেস্তু একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৩টি ১০ পয়েন্ট অর্জন করে সর্বমোট ১৩২৬ পয়েন্ট নিয়ে ১২তম স্থান অধিকার করেছিল। অতঃপর ১৬ দলের পর্বে ভারতের কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ

 

১৯৯৭-এ জন্ম
জীবিত ব্যক্তি
ইন্দোনেশীয় মহিলা তীরন্দাজ
ইন্দোনেশিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০১৮ এশিয়ান গেমসের তীরন্দাজ
২০২২ এশিয়ান গেমসের তীরন্দাজ
২০১৪ এশিয়ান গেমসের তীরন্দাজ
২০১৮ এশিয়ান গেমসের পদক বিজয়ী
২০২২ এশিয়ান গেমসের পদক বিজয়ী
এসইএ গেমস স্বর্ণপদক বিজয়ী ইন্দোনেশীয়
এসইএ গেমস রৌপ্যপদক বিজয়ী ইন্দোনেশীয়
এসইএ গেমস ব্রোঞ্জপদক বিজয়ী ইন্দোনেশীয়
২০১৭ এসইএ গেমসের প্রতিযোগী
২০১৫ এসইএ গেমসের প্রতিযোগী
তীরন্দাজীতে এশিয়ান গেমস পদক বিজয়ী
২০১৯ এসইএ গেমসের প্রতিযোগী
২০১৩ এসইএ গেমসের প্রতিযোগী
তীরন্দাজীতে ইসলামিক সলিডারিটি গেমস পদক বিজয়ী
২০১৪ গ্রীষ্মকালীন যুব অলিম্পিকের তীরন্দাজ
আলেহান্দ্রা ভালেনসিয়া

আলেহান্দ্রা ভালেনসিয়া ত্রুহিয়ো (; জন্ম: ১৭ অক্টোবর ১৯৯৪; আলেহান্দ্রা ভালেনসিয়া নামে সুপরিচিত) হলেন একজন মেক্সিকীয় তীরন্দাজ, যিনি মেক্সিকোর প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১০ সালে তীরন্দাজীতে অভিষেক করা ভালেনসিয়া মেক্সিকোর হয়ে ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ২টি ব্রোঞ্জ পদক জয়লাভ করেছেন।

প্রারম্ভিক জীবন 
আলেহান্দ্রা ভালেনসিয়া ত্রুহিয়ো ১৯৯৪ সালের ১৭ই অক্টোবর তারিখে মেক্সিকোর সোনোরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
ভালেনসিয়া মেক্সিকোর প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৪টি ১০ পয়েন্ট অর্জন করে সর্বমোট ৬৬৯ পয়েন্ট নিয়ে তিনি ৮ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৭তম স্থান অধিকারী মার্কিন যুক্তরাষ্ট্রের জেনিফার মুসিনো-ফের্নান্দেসের মুখোমুখি হয়েছিলেন, যেখানে তিনি ৬–২ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে লিম সি-হিয়নের কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি আনহেলা রুইস এবং আনা পাউলা ভাসকেসের সাথে মেক্সিকীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৮৮টি ১০ পয়েন্ট অর্জন করে সর্বমোট ১৯৮৬ পয়েন্ট নিয়ে ৩য় স্থান অধিকার করেছিল। অতঃপর কোয়ার্টার-ফাইনালে তারা জার্মানিকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের কাছে ৫–৩ সেট পয়েন্টের ব্যবধানে পরাজিত হয়ে ব্রোঞ্জ পদক ম্যাচে অংশগ্রহণ করেছিল, যেখানে তারা নেদারল্যান্ডসকে পরাজিত করে ব্রোঞ্জ পদক জয়লাভ করেছে।

অন্যদিকে তিনি এবং মাতিয়াস গ্রান্দে একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৬৭টি ১০ পয়েন্ট অর্জন করে সর্বমোট ১৩৪৫ পয়েন্ট নিয়ে ৭ম স্থান অধিকার করেছিল। অতঃপর কোয়ার্টার-ফাইনালে জার্মানির কাছে ৫–১ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।

তথ্যসূত্র

বহিঃসংযোগ 

 

১৯৯৪-এ জন্ম
জীবিত ব্যক্তি
মেক্সিকীয় মহিলা তীরন্দাজ
মেক্সিকোর অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
২০২০ গ্রীষ্মকালীন অলিম্পিকের তীরন্দাজ
২০১৬ গ্রীষ্মকালীন অলিম্পিকের তীরন্দাজ
২০১২ গ্রীষ্মকালীন অলিম্পিকের তীরন্দাজ
তীরন্দাজীতে ইউনিভার্সিয়াড পদক বিজয়ী
২০২০ গ্রীষ্মকালীন অলিম্পিকের পদক বিজয়ী
তীরন্দাজীতে অলিম্পিক পদক বিজয়ী
২০২৪ গ্রীষ্মকালীন অলিম্পিকের পদক বিজয়ী
২০১৭ গ্রীষ্মকালীন ইউনিভার্সিয়াডের পদক বিজয়ী
তীরন্দাজীতে প্যান আমেরিকান গেমস পদক বিজয়ী
২০২৩ প্যান আমেরিকান গেমসের তীরন্দাজ
২০১৯ প্যান আমেরিকান গেমসের তীরন্দাজ
২০১৫ প্যান আমেরিকান গেমসের তীরন্দাজ
২০১১ প্যান আমেরিকান গেমসের তীরন্দাজ
লি চিয়ামান

লি চিয়ামান (; জন্ম: ১৮ আগস্ট ১৯৯৭) হলেন একজন চীনা তীরন্দাজ, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৮ সালে তীরন্দাজীতে অভিষেক করা চিয়ামান চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি রৌপ্য পদক জয়লাভ করেছেন।

প্রারম্ভিক জীবন
লি চিয়ামান ১৯৯৭ সালের ১৮ই আগস্ট তারিখে চীনের বেইজিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
চিয়ামান চীনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৬৭ পয়েন্ট নিয়ে তিনি ৯ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৬তম স্থান অধিকারী ডেনমার্কের কিরস্তিনে দ্যান্সত্রপ আন্দেরসেনের মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ১৬ জনের পর্বে আলেহান্দ্রা ভালেনসিয়ার কাছে ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

এছাড়াও তিনি আন ছিশুয়ান এবং ইয়াং শিয়াওলেইয়ের সাথে চীনা দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৯৬টি ১০ পয়েন্ট অর্জন করে সর্বমোট ১৯৯৬ পয়েন্ট নিয়ে ২য় স্থান অধিকার করেছিল। অতঃপর কোয়ার্টার-ফাইনালে তারা ইন্দোনেশিয়াকে ৫–১ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে মেক্সিকোর বিরুদ্ধে ৫–৩ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা দক্ষিণ কোরিয়ার কাছে পরাজিত হয়ে রৌপ্য পদক জয়লাভ করেছে।

তথ্যসূত্র

বহিঃসংযোগ
 

১৯৯৭-এ জন্ম
জীবিত ব্যক্তি
চীনা মহিলা তীরন্দাজ
চীনের অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ
তীরন্দাজীতে এশিয়ান গেমস পদক বিজয়ী
২০২৪ গ্রীষ্মকালীন অলিম্পিকের পদক বিজয়ী
চীনের এশিয়ান গেমস ব্রোঞ্জপদক বিজয়ী
এশিয়ান গেমসে রৌপ্যপদক বিজয়ী চীনা
অলিম্পিক রৌপ্যপদক বিজয়ী চীনা
তীরন্দাজীতে অলিম্পিক পদক বিজয়ী
বেইজিংয়ের ক্রীড়াবিদ
২০২২ এশিয়ান গেমসের পদক বিজয়ী
২০১৪ গ্রীষ্মকালীন যুব অলিম্পিকের তীরন্দাজ
এলিজাবেথ স্ট্রাকা

এলিজাবেথ স্ট্রাকা (; জন্ম: ২৯ আগস্ট ১৯৯৯) হলেন একজন অস্ট্রীয় তীরন্দাজ, যিনি অস্ট্রিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।

২০১৮ সালে তীরন্দাজীতে অভিষেক করা স্ট্রাকা অস্ট্রিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
এলিজাবেথ স্ট্রাকা ১৯৯৯ সালের ২৯শে আগস্ট তারিখে অস্ট্রিয়ার মোডলিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
স্ট্রাকা অস্ট্রিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩০টি ১০ পয়েন্ট অর্জন করে সর্বমোট ৬৬৭ পয়েন্ট নিয়ে তিনি ১০ম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৫৫তম স্থান অধিকারী নেদারল্যান্ডসের কুইন্টি রোফেনের মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।

তথ্যসূত্র

বহিঃসংযোগ 

 

১৯৯৯-এ জন্ম
জীবিত ব্যক্তি
অস্ট্রীয় মহিলা তীরন্দাজ
অস্ট্রিয়ার অলিম্পিক তীরন্দাজ
২০২৪ গ্রীষ্মকালীন অলিম্পিকের তীরন্দাজ